text: » treball Fil d'Ariadna
  Nous reptes, noves ocupacions
  Dimecres passat dia 1 de juny vaig assistir a la primera Jornada d'Orientació i Formació Professional a Santa Coloma de Farners. L'organitzava el Pla de Formació al Llarg de la Vida del Consell Comarcal de la Selva qui em va oferir parlar sobre la nova figura del responsable de mitjans de comunicació socials i d'altres similars com el Gestor de continguts on-line, el Gestor de comunitats socials; l'Especialista en posicionament web; l'Especialista en marqueting digital o l'Executiu de comptes especialitzat en mitjans on-line, que ja s'han guanyat un lloc dins Observatori del Mercat del Treball de la Selva.
  És un fet que la popularització d'Internet i la digitalització cada cop més pronunciada d'activitats industrials, mitjans de comunicació i tot tipus de serveis està afavorint el naixement i l'especialització d'aquests nous llocs de treball. Des d'aquí m'agradaria felicitar la Lorena Soria per la seva iniciativa en la difusió d'aquestes noves professions i deixar-vos un vídeo que va enregistrar on sortim l'Oscar Trabazos d'Anpro 21 i jo compartint la nostra experiència en el sector:
  *Aquí trobareu més detalls previs a la jornada i també els resultats posteriors.
  Per últim, pels lectors que estigueu interessats en formar-vos en aquestes noves professions, us faig arribar informació del Curs de Postgrau en Màrqueting Digital i Xarxes Socials i també del Curs d'Especialització en Blocs Corporatius, Xarxes Socials i Eines 2.0 per Community Managers organitzats per la Fundació de la Universitat de Girona, les matricules dels quals ja estan obertes i en els que participo i puc garantir en primera persona la seva màxima qualitat.
  P.D.- La Lorena va contactar amb mi per oferir-me la jornada a través d'una cerca de professionals gironins del sector a la xarxa social especialitzada LinkedIN, una prova més de l'eficàcia d'aquestes xarxes i un bon motiu per mantenir-hi els nostres perfils actualitzats o, pels que encara no n'hi tingueu, obrir-lo ara mateix.